**การสรรหาอนุกรรมการข้าราชการครูและบุคลากรทางการศึกษา**

**ใน อ.ก.ค.ศ.เขตพื้นที่การศึกษาประถมศึกษาระยอง เขต 2**

**……………………………………………….**

ด้วยสำนักงานเขตพื้นที่การศึกษาประถมศึกษาระยอง เขต 2 จะดำเนินการสรรหา

อนุกรรมการข้าราชการครูและบุคลากรทางการศึกษา ใน อ.ก.ค.ศ.เขตพื้นที่การศึกษาประถมศึกษา จำนวน 6 คน เพื่อเสนอ สพฐ.พิจารณาคัดเลือก ดังนี้

1. อนุกรรมการครู ใน **อ.ก.ค.ศ.เขตพื้นที่การศึกษาประถมศึกษาระยอง เขต 2**

จำนวน 2 คน ประกอบด้วย

2. อนุกรรมการผู้บริหารสถานศึกษาใน **อ.ก.ค.ศ.เขตพื้นที่การศึกษาประถมศึกษาระยอง เขต 2** จำนวน 2 คน

3. อนุกรรมการบุคลากรทางการศึกษาอื่น ใน **อ.ก.ค.ศ.เขตพื้นที่การศึกษาประถมศึกษาระยอง เขต 2** จำนวน 2 คน

 4. คุณสมบัติและลักษณะต้องห้ามของอนุกรรมการข้าราชการครูและบุคลากรทางการศึกษา

* 1. มีสัญชาติไทย
	2. มีวุฒิการศึกษาไม่ต่ำกว่าระดับปริญญาตรี
	3. อายุไม่ต่ำกว่าสามสิบห้าปีบริบูรณ์ และไม่เกินเจ็ดสิบปีบริบูรณ์
	4. ไม่เป็นผู้ดำรงตำแหน่งทางการเมือง ไม่เป็นสมาชิกสภาท้องถิ่นหรือผู้บริหารท้องถิ่น

ไม่เป็นเจ้าหน้าที่ ที่ปรึกษา หรือผู้มีตำแหน่งบริหารในพรรคการเมือง

* 1. เป็นผู้ที่ได้รับการยอมรับจากหน่วยงานราชการ รัฐวิสาหกิจ องค์การมหาชน

หน่วยงานอื่นของรัฐ หรือองค์การระหว่างประเทศ ในเรื่องความซื่อสัตย์ ความยุติธรรม และไม่เคยมีประวัติเสื่อมเสียทางจริยธรรม จรรยาบรรณ การประกอบอาชีพ และไม่เคยกระทำผิดจนได้รับโทษทางวินัย หรือกระทำผิดวินัย แต่ได้รับการงดโทษหรือไม่ได้รับโทษเพราะเหตุพ้นระยะเวลาการสั่งลงโทษตามที่กฎหมายกำหนด

* 1. ไม่เป็นคนไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่

กำหนดในกฎ ก.ค.ศ.

* 1. ไม่เป็นผู้อยู่ระหว่างถูกตั้งคณะกรรมการสอบสวนวินัยอย่างร้ายแรง ถูกสั่งพัก

ราชการ ถูกสั่งให้ออกจากราชการไว้ก่อน ตามกฎหมายว่าด้วยระเบียบข้าราชการครูและบุคลากรทางการศึกษา หรือตามกฎหมายอื่น หรือถูกสั่งพักหรือเพิกถอนใบอนุญาตประกอบวิชาชีพ ตามหลักเกณฑ์ที่กำหนดในกฎหมายองค์กรวิชาชีพนั้น หรือถูกสั่งให้หยุดปฏิบัติหน้าที่ตามคำสั่งศาลอาญาหรือศาลอาญาทุจริต หรือกระทำความผิดวินัยอย่างร้ายแรงแม้ว่าจะได้รับการงดโทษหรือไม่ได้รับโทษ เพราะเหตุพ้นระยะเวลาการสั่งลงโทษตามที่กฎหมายกำหนด

* 1. ไม่เป็นผู้บกพร่องในศีลธรรมอันดีจนเป็นที่รังเกียจของสังคม
	2. ไม่เป็นผู้เคยต้องโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับ

ความผิดที่ได้กระทำโดยประมาทหรือความผิดลหุโทษ

* 1. ไม่เป็นบุคคลล้มละลายหรือเคยเป็นบุคคลล้มละลายทุจริต

- 2 -

 5. อนุกรรมการครู นอกจากต้องมีคุณสมบัติและไม่มีลักษณะต้องห้ามตามข้อ 4 แล้ว ต้องมีคุณสมบัติอื่น ดังต่อไปนี้

 5.1 ดำรงตำแหน่งครู สังกัดสำนักงานเขตพื้นที่การศึกษาประถมศึกษาระยอง เขต 2

 5.2 มีวิทยฐานะครูชำนาญการพิเศษ เป็นเวลาไม่น้อยกว่าสิบปี หรือมีวิทยฐานะ ไม่ต่ำกว่าครูเชี่ยวชาญ

 6. อนุกรรมการผู้บริหารสถานศึกษา นอกจากต้องมีคุณสมบัติและไม่มีลักษณะต้องห้าม ตามข้อ 4 แล้ว ต้องมีคุณสมบัติอื่น ดังต่อไปนี้

 6.1 ดำรงตำแหน่งผู้บริหารสถานศึกษา สังกัดสำนักงานเขตพื้นที่การศึกษาประถมศึกษาระยอง เขต 2

 6.2 ดำรงตำแหน่งผู้บริหารสถานศึกษา เป็นเวลาไม่น้อยกว่าห้าปี และมีวิทยฐานะ ไม่ต่ำกว่าชำนาญการพิเศษ

 5.3 อนุกรรมการผู้ทรงคุณวุฒิด้านกฎหมาย ต้องเป็นผู้ได้รับปริญญาทางกฎหมาย และมี

ประสบการณ์ด้านกฎหมายในหน่วยงานของรัฐ หรือสถาบันการศึกษา หรือหน่วยงานการศึกษาหรือรัฐวิสาหกิจ หรือองค์การมหาชน เป็นเวลาไม่น้อยกว่า 10 ปี

 7. อนุกรรมการบุคลากรทางการศึกษาอื่น นอกจากต้องมีคุณสมบัติและไม่มีลักษณะต้องห้ามตามข้อ 4 แล้ว ต้องมีคุณสมบัติอื่น ดังต่อไปนี้

 7.1 ดำรงตำแหน่งบุคลากรทางการศึกษาอื่น ตามมาตรา 38 ค.(1) หรือ (2) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 สังกัดสำนักงานเขตพื้นที่การศึกษาประถมศึกษาระยอง เขต 2

 7.2 มีวิทยฐานะไม่ต่ำกว่าชำนาญการพิเศษ หรือตำแหน่งประเภทวิชาการไม่ต่ำกว่าระดับชำนาญการพิเศษ หรือตำแหน่งประเภททั่วไประดับอาวุโส

 8. สำนักงานเขตพื้นที่การศึกษาประถมศึกษาระยอง เขต 2 จึงขอประชาสัมพันธ์ข้าราชการครูและบุคลากรทางการศึกษา ผู้ที่มีคุณสมบัติเป็นไปตามหลักเกณฑ์ที่ ก.ค.ศ.กำหนด และประสงค์เข้ารับการสรรหา ให้มีผู้เสนอรายชื่อเพื่อรับการสรรหา ดังนี้

 8.1 อนุกรรมการครู ให้ครูหรือผู้บริหารสถานศึกษา เสนอชื่อผู้ดำรงตำแหน่งครู ที่มีคุณสมบัติฯ โดยผู้ได้รับการเสนอชื่อต้องมีผู้บังคับบัญชาหรือครูในสังกัดสำนักงานเขตพื้นที่การศึกษาประถมศึกษาระยอง เขต 2 จำนวนไม่น้อยกว่ายี่สิบคนรับรอง

 8.2 อนุกรรมการผู้บริหารสถานศึกษา ให้ผู้บริหารสถานศึกษา เสนอชื่อผู้บริหารสถานศึกษา ที่มีคุณสมบัติเป็นไปตามหลักเกณฑ์ที่ ก.ค.ศ. กำหนดข้างต้น โดยผู้ได้รับการเสนอชื่อต้องมีผู้บริหารสถานศึกษาสังกัดสำนักงานเขตพื้นที่การศึกษาประถมศึกษาระยอง เขต 2 จำนวนไม่น้อยกว่าห้าคนรับรอง

 8.3 อนุกรรมการบุคลากรทางการศึกษาอื่น ให้บุคลากรทางการศึกษาอื่น เสนอชื่อบุคลากรทางการศึกษาอื่น ตามมาตรา 38 ค.(1) หรือ (2) ที่มีคุณสมบัติเป็นไปตามหลักเกณฑ์ที่ ก.ค.ศ. กำหนดข้างต้น โดยผู้ได้รับการเสนอชื่อต้องมีบุคลากรทางการศึกษาอื่น สังกัดสำนักงานเขตพื้นที่การศึกษาประถมศึกษาระยอง เขต 2 จำนวนไม่น้อยกว่าสามคนรับรอง

ทั้งนี้ **ให้ยื่นแบบเสนอรายชื่อ (แบบที่ 8) แบบประวัติ (แบบที่ 9) และแบบบัญชีรายชื่อ ผู้รับรอง (แบบที่ 10) พร้อมรูปถ่าย 1 นิ้ว จำนวน 1 รูป และหลักฐานอื่น ๆ (ถ้ามี) ได้ที่กลุ่มอำนวยการ สำนักงานเขตพื้นที่การศึกษาประถมศึกษาระยอง เขต 2** **ระหว่างวันที่ 15 – 20 ธันวาคม 2565 ตั้งแต่เวลา 08.30 – 16.30 น. สอบถามรายละเอียดเพิ่มเติมได้ที่ 0 3867 1180 ต่อ 104**

................................................